2 Nampianatra ny mpianany hivavaka toy izao i Jesosy, roa taona teo ho eo talohan’ny nahafatesany: “Rainay izay any an-danitra, hohamasinina anie ny anaranao! Ho tonga anie ny fanjakanao! Hatao etỳ an-tany anie ny sitraponao, tahaka ny any an-danitra!” (Mat. 6:9, 10) Hojerentsika hoe nahoana no ilaina ny vidim-panavotana mba hanamasinana ny anaran’Andriamanitra sy hahazoana ny fitahiana hoentin’ilay Fanjakany ary hanatanterahana ny fikasany. Hanampy antsika hankasitraka kokoa ny vidim-panavotana izany.